মুহাম্মাদ মুরসি
২৪ জুন, ২০১২ তারিখে মিশরের নির্বাচন কমিশন মুহাম্মাদ মুরসিকে ক্ষমতাচ্যুত রাষ্ট্রপতি হোসনি মুবারাকের সর্বশেষ প্রধানমন্ত্রী আহমেদ শফিকের বিপরীতে দ্বিতীয় পর্বের ভোটে, যেটি প্রথম পর্বের শীর্ষ দুই প্রার্থীর মধ্যে অনুষ্ঠিত হয়েছিল, জয়ী ঘোষণা করে। কমিশন কর্তৃক প্রকাশিত ফলাফল অনুযায়ী মুরসী ৫১.৭ শতাংশ এবং আহমেদ শফিক ৪৮.৩ শতাংশ ভোট লাভ করেন।
মুহাম্মদ মাহদী আকিফ
মুহাম্মদ মাহদী আকিফ (Arabic: ) (জুলাই ১২, ১৯২৮ – সেপ্টেম্বর ২২, ২০১৭) ছিলেন মিশরের ইসলামী রাজনৈতিক সংগঠন ইখওয়ানুল মুসলিমিন বা মুসলিম ব্রাদারহুডের ৭ম মুর্শিদে আ'ম। ২০০৪ সাল থেকে ২০১০ সাল পর্যন্ত তিনি এই দায়িত্ব পালন করেন। তার পুর্বসূরী মামুন আল হুদায়বির মৃত্যুর পর তিনি এই দায়িত্ব পান। ২০১০ সালে তিনি স্বেচ্ছায় এই দায়িত্ব থেকে অবসর নেন। মাহদী আকিফ ২০১৩ সালের ৪ জুলাই সিসি সরকার কর্তৃক গ্রেফতার হন। তিনি ২২ সেপ্টেম্বর ২০১৭ সালে কারাগারে মৃত্যুবরণ করেন।